Un controlor de bilete a devenit celebru pe Facebook după un gest mai puţin obişnuit, cel puţin în zilele noastre.

Bărbatul i-a adresat unui pasager din tren o întrebare banală la prima vedere. Şi anume, dacă totul este în regulă şi dacă se simte confortabil în tren.

Călătorul l-a prezentat pe angajatul căilor ferate drept singurul care l-a întrebat vreodată aşa ceva în timpul călătoriei cu trenul.

Şi de parcă asta nu era de ajuns, controlorul, pe numele său Dan Tat, i-a replicat că este ceva normal să aibă grijă de călătorii lui.

Întâmplarea a strâns mii de aprecieri, comentarii şi distribuiri.